Beste effektetrusts in die land: Publieke- vs. privaat-ekwiteiteThys van Zyl, hoof van produkontwikkeling by Everest Wealth (Foto verskaf) Deur Thys van Zyl – hoof van produkontwikkeling by Everest Wealth Die Raging Bull-toekenningsgeleentheid gee jaarliks erkenning aan die toppresterende effektetrusts en fondsbestuurders in die land. Die toekennings word deur Personal Finance, ŉ merkwaardige finansiële publikasie in Suid-Afrika, aangebied. Die toekennings is gegrond op prestasie oor ŉ driejaartydperk, met wenners wat in verskeie kategorieë soos aandele-, vaste inkomste- en multibate-fondse aangewys word. Die toekenningseremonie word elke jaar deur die voorste fondsbestuurders, finansiële adviseurs en industrieleiers bygewoon. Raging Bull word as een van die mees gesogte toekennings in die Suid-Afrikaanse beleggingbedryf gesien en die wen van so ŉ toekenning is ŉ indrukwekkende prestasie vir fondsbestuurders en beleggingsfirmas. Die toppresterende fondse oor ŉ driejaartermyn: Sertifikate word uitgereik as erkenning vir prestasie aan alle genomineerde fondse in die verskeie sektore waarin daar belê word. (Bron: www.ragingbullawards.co.za) Ons by Everest Wealth het dit goedgedink om navorsing te gaan doen oor die top 40 bes presterende fondse wat by vanjaar se Raging Bull-toekennings genomineer is. Die fondse strek oor alle sektore, asook plaaslik en internasionaal. Hieronder word Raging Bull se top 40 bes presterende fondse se gemiddelde jaarlikse opbrengste oor die afgelope een-, drie- en vyf jaar opgesom. Gemiddelde opbrengste oor die onderstaande tydperke: Publieke- en privaat-ekwiteite het een baie groot gemeenskaplike kenmerk – ekwiteit! Die groot verskille tussen hierdie twee sektore kan opgesom word deur finansiering en dan natuurlik ook finansiële state. Publieke ekwiteite het die gemak van toegang tot finansiering van die publiek deur middel van ŉ aandelebeurs, waar privaat maatskappye algemeen gekenmerk word deur groot enkelbedrae deur privaat beleggers. Nog ŉ groot verskil tussen die publieke en privaat sektore is die feit dat publieke maatskappye hul finansiële state op ŉ jaarlikse basis aan die publiek moet voorsien om op aandelebeurse gelys te bly. Die Gedragsowerheid vir die Finansiële Sektor (FSCA) dring wel daarop aan om sowel die publieke sektor as die privaat sektor te reguleer. Publieke maatskappye is baie afhanklik van die makro-ekonomiese toestande as gevolg van die direkte effek op die aandeelprys van die maatskappy. Dit veroorsaak soms dat aandeelpryse nie ŉ ware weerspieëling van die interne finansiële posisie is nie en benadeel dit die maatskappy se aandeelprys buite hul beheer. In privaat-ekwiteite word die waarde van die maatskappy baie meer intern bepaal en het die maatskappy dus meer beheer oor sy waarde. ŉ Rentekomponent is die koste om geld te leen of die vergoeding vir die leen van geld. Dit word uitgedruk as ŉ persentasie van die bedrag wat geleen word of geleen is en word tipies oor ŉ sekere tydperk bereken. Die rentekoers word deur verskeie faktore bepaal, soos die entiteit se kredietwaardigheid, die huidige marktoestande en die tydperk van die lening. Rente-inkomste word tipies ook belas teen ŉ individu se persoonlike marginale belastingskerf. Dividende is ŉ manier vir maatskappye om ŉ gedeelte van hul wins met hulle aandeelhouers te deel. Dividende kan op verskeie maniere uitbetaal word in die vorm van kontant, aandele en of eiendom soos byvoorbeeld ŉ rekenaar. Maatskappye kan kies om dividende gereeld uit te betaal, soos op ŉ kwartaallikse basis, of as ŉ eenmalige betaling. Die besluit om dividende te betaal rus op die skouers van die maatskappy se direksie, wat verskeie faktore in ag neem soos die maatskappy se finansiële prestasie, kontantvloei en toekomstige groeivooruitsigte. Dividende kan ŉ belangrike bron van inkomste vir beleggers wees, veral individue wat staatmaak op ŉ konstante inkomstestroom vanaf hul beleggings. Dividende word belas teen 20% vir individue en trustentiteite, waar dividende tussen ondernemings teen 0% belas word. Privaat-ekwiteite is ŉ beleggingsektor wat sterk aan die groei is in Suid-Afrika en oneindige geleenthede vir die algemene belegger bied. Privaat-ekwiteite eien die kenmerk van konstantheid wat uitsonderlik belangrik is vir die langtermyngroei van kapitaal, asook inkomste afhanklike-beleggers wat nie onnodig in hul kapitaal wil delf nie. Privaat-ekwiteite, eenvoudig gestel, behels ŉ belegging aan ŉ privaat maatskappy, in ruil vir ŉ sekuriteit wat die entiteit dan bied, byvoorbeeld voorkeuraandele, normale aandele, ŉ skuldbrief, ensovoorts. Die belegger se aandeel groei dan in lyn met die maatskappy en verdien dan ŉ opbrengs in lyn met die winsgewendheid van die totaliteit van die maatskappy. Bron: www.ragingbullawards.co.za